el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el it es en en el en el el el el el el el el el el el el el el es en en el en el el el el el el el el el el el el el en el en el en el en el en el en el ru el en el zh el en el en el en el zh el zh el zh el el el el el en el el el el el en el en
Με αφορμή τη Παγκόσμια Μέρα Αλληλεγγύης στο λαό της Παλαιστίνης, η Ομόνοια 1948 μέσω ανακοίνωσής της εκφράζει την υποστήριξή της στο δίκαιο αγώνα των Παλαιστινίων ενάντια στην ισραηλινή κατοχή και τα γενοκτονικά της εγκλήματα.
Με την ευκαιρία της σημερινής Παγκόσμιας Μέρας Αλληλεγγύης στο λαό της Παλαιστίνης, εκφράζουμε την υποστήριξή μας στο δίκαιο αγώνα των Παλαιστινίων ενάντια στην ισραηλινή κατοχή και τα γενοκτονικά της εγκλήματα. Ο λαός της Παλαιστίνης υφίσταται καθημερινά τις οδυνηρές συνέπειες της κατοχής του ισραηλινού κράτους, η οποία στηρίζεται άμεσα ή έμμεσα από τον ευρωατλαντικό ιμπεριαλισμό και τους συμμάχους του.
Υποστηρίζουμε το δίκαιο αγώνα του παλαιστινιακού λαού για απαλλαγή από την κατοχή και τη δημιουργία αναγνωρισμένου ανεξάρτητου και κυρίαρχου κράτους της Παλαιστίνης στα σύνορα του 1967 με πρωτεύουσα την Ανατολική Ιερουσαλήμ. Υποστηρίζουμε την πάλη του παλαιστινιακού λαού για τερματισμό της κατοχής και του κατοχικού εγκλήματος του εποικισμού, για άρση του όποιου αποκλεισμού και των τειχών του απαρντχάιντ, για επιστροφή των Παλαιστινίων προσφύγων και για απελευθέρωση όλων των πολιτικών κρατούμενων από τα κατοχικά κελιά.
Καταδικάζουμε τις ενέργειες της κυπριακής κυβέρνησης για συνεργασία με το κράτος φονιά του Ισραήλ, περιλαμβανομένης της κλιμάκωσης των κοινών (διμερών ή πολυμερών) στρατιωτικών ασκήσεων. Ενέργειες που δεν στέκονται στο πλευρό της επιδιωκόμενης συνεργασίας και φιλίας των λαών μας, αλλά υπηρετούν τα συμφέροντα των μονοπωλίων και του ιμπεριαλισμού.
Καταδικάζουμε την υποστήριξη των κατοχικών εγκλημάτων του Ισραήλ από τους ιμπεριαλιστές των ΗΠΑ, του ΝΑΤΟ και της ΕΕ, καθώς και την υποκρισία των αραβικών καθεστώτων, τα οποία παραμένουν υποτελή προς τον ιμπεριαλισμό.
Καταδικάζουμε την προκλητική απόφαση των ΗΠΑ για αναγνώριση της Ιερουσαλήμ ως δήθεν πρωτεύουσα του Ισραήλ και την παράνομη μεταφορά της πρεσβείας των ΗΠΑ από το Τελ Αβίβ στην Ιερουσαλήμ. Μια ενέργεια που όχι μόνο έριξε λάδι στη φωτιά, αλλά έχει ως στόχο τη δημιουργία τετελεσμένων εδραίωσης της ισραηλινής κατοχής ενάντια στην επίλυση του Παλαιστινιακού.
Καταδικάζουμε την όποια προσπάθεια εξίσωσης του θύτη με το θύμα ή τις όποιες προσπάθειες να κρατηθούν «ίσες αποστάσεις» από τη διεθνή κοινότητα.
Καταδικάζουμε το ναζιστικό έγκλημα που συντελέστηκε ενάντια στους Εβραίους κατά τη διάρκεια του Β’ Παγκοσμίου Πολέμου με το Ολοκαύτωμα, αλλά υπογραμμίζουμε ότι αυτό δεν μπορεί να αποτελεί άλλοθι για το αντίστοιχο γενοκτονικό έγκλημα του κράτους του Ισραήλ ενάντια στους Παλαιστίνιους.
Εκφράζουμε την αλληλεγγύη μας στο σκληρό αγώνα του παλαιστινιακού λαού, αλλά και στο ταξικό φιλειρηνικό κίνημα στο Ισραήλ που δίνει μέσα στις πιο αντίξοες συνθήκες τη δική του μάχη: • για τα λαϊκά δικαιώματα στο εσωτερικό του Ισραήλ • για τερματισμό της κατοχής • ενάντια στα κλιμακούμενα ρατσιστικά μέτρα του κράτους του Ισραήλ και στέκεται αλληλέγγυο στους Άραβες πολίτες του Ισραήλ.